Argumentación - Wikipedia

# Argumentación

### Na Galipedia, a wikipedia en galego.

Faltan ligazóns internas neste artigo. Por favor, wikifíqueo.

Argumentar consiste en achegar razóns para defender unha opinión. A argumentación emprégase normalmente para desenvolver temas que se prestan á controversia, e o seu obxectivo fundamental é ofrecer unha información o máis completa posible, á vez que intentar persuadir ó lector mediante un razoamento.

Os textos argumentativos posúen unha organización peculiar. As categorías sobre as que se sustentan son as premisas e conclusións. O autor ha de reorganizar convenientemente os elementos temáticos para lograr do lector unha determinada disposición. Polo mesmo tal vez sexa a argumentación o tipo de discurso en que o lector se acha involucrado dunha maneira máis directa. O autor, en todo momento, conta con el.

Na base de toda argumentación áchanse os principios da dialéctica e a lóxica:

  - Desde o punto de vista da lóxica, tense en conta a noción de causalidade, que proporciona unha orde obxectiva. A causalidade supedita a unha causa uns resultados determinados, polo que cada paso é sostido polo anterior.
  - Desde o punto de vista dialéctico, o texto da argumentación móvese sobre as probabilidades, nunca sobre certezas.

Os elementos da argumentación son

      - a tese,
      - o corpo argumentativo e
      - a conclusión.

Os tipos de razoamentos utilizados no argumento poden ser:

      - O argumento de autoridade (testemuñas fidedignas e citas,...)
      - O sentir xeral da sociedade.
      - A exemplificación e a comparación ilustrativa.

Os trazos lingüísticos:

      - O emprego da primeira persoa do plural.
      - As comiñas e as citas.
      - As marcas de orde (primeiro, segundo, finalmente,...) que introducen as premisas
      - A interrogación retórica (para atrae-lo interese do lector)
      - Os guións ou raias. Para marcar distintos niveis.
      - Os nexos que expresan causa ou consecuencia.
      - A definición
      - As metáforas, as perífrases, a sinonimia, a antítese, os paralelismos.
      - Os tecnicismos.
      - Complexidade sintáctica e longos períodos oracionais.
      - A subordinación que supedita unha idea a outra.

## [editar] Véxase tamén

- texto
- lingüística textual

Traído desde "http://gl.wikipedia.org../../../a/r/g/Argumentaci%C3%B3n.html"

Categorías: Sen ligazóns internas | Semiótica

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English
- Français
- עברית
- Srpskohrvatski / Српскохрватски
- Српски / Srpski
- Svenska
- Tiếng Việt
- 中文